**REPUBLIKA HRVATSKA**



**MEĐIMURSKA ŽUPANIJA**

**OPĆINA OREHOVICA**

 Čakovečka 9, 40322 Orehovica

MB 2542587 OIB 99677841113

tel. 040/635-275; fax: 040/636-039

e-mail: opcina-orehovica@ck.t-com.hr

Internet adresa: [www.orehovica.hr](http://www.orehovica.hr/)

KLASA: 021-05/17-01/19

URBROJ: 2109/22-10-17-2

Orehovica, 21.12.2017. godine

**Z A P I S N I K**

s 5. sjednice Općinskog vijeća Općine Orehovica, održane 21.12.2017. godine u općinskoj vijećnici Općine Orehovica s početkom u 18.00 sati.

 Sjednicu je sazvao predsjednik Općinskog vijeća Općine Orehovica Marko Hunjadi pozivom klasa: 021-05/17-01/19, urbroj: 2109/22-10-17-1 od 15.12.2017. godine.

 Nazočni vijećnici: Erika Baranašić, Miroslav Bezek, Nadica Bogdan, Nikola Bukal, Želimir Halić, Marko Hunjadi, Goran Ivačić, Josip Katanović, Dragutin Klobučarić, Ivan Krčmar, Nikola Panić i Branko Sušec. Sjednici prisustvuje Općinski načelnik Franjo Bukal, zamjenik Općinskog načelnika iz reda pripadnika romske nacionalne manjine Marko Balog i predsjednik VMO Orehovica Renato Plaftak. Osim vijećnika sjednici su nazočile službenice Jedinstvenog upravnog odjela Općine Orehovica Renata Božek i Žaklina Vađunec u svojstvu zapisničara te vježbenica na stručnom osposobljavanju Kristina Višnjić.

 Na sjednici nisu nazočni vijećnici Dalibor Kukovec, Zlatko Orsag i Dražen Husić.

Sjednicu je otvorio i vodio predsjednik Općinskog vijeća Marko Hunjadi. Pozdravio je sve prisutne te je utvrdio da sjednici prisustvuje 12 od 15 vijećnika, da postoji kvorum te da će sve odluke donesene na ovoj sjednici biti pravovaljane.

 Predsjedavajući je otvorio aktualni sat u trajanju od 45 minuta.

 Vijećnik Miroslav Bezek postavio je pitanje načelniku vezano za otpad odbačen u okoliš. Smatra da bi bilo dobro da oni koji rade na radu za opće dobro da taj otpad tovare i odvoze na odlagališta. Sve je više otpada, a smatra da bi se otpad smanjio kad bi ga ljudi na radu za opće dobro prikupljali i tovarili taj otpad.

 Franjo Bukal pozdravlja sve prisutne i odgovara gospodinu Bezeku da nije dovoljno upoznat s tima da ljudi koji rade na javnim radovima i koji su na radu za opće dobro da prikupljaju smeće, pogotovo na području Jacine i uz kanal Drave. Prošli tjedan zakopali su oko 1.300 kg kostiju. Poznato je kako se održavaju javne površine, te je potrebno pohvaliti ljude koji rade na javnim radovima, jer malo koja općina je tako sređena. Smatra da problem s odbačenim otpadom nije samo problem načelnika. Najlakše je stvari samo komentirati ili postaviti pitanje, dok bi trebalo konkretno prijaviti i identificirati osobu koja je nepropisno odbacila otpad. Rekao je kako je danas zaprimljen dopis i certifikat iz Češke vezan uz dovoz mulja na poljoprivredno zemljište. Bioinstitut je objavio da su sve vrijednosti ispod granica propisanih o agrotehničkim mjerama. Taj dio testa koji je odradio Bionistitut ne može nitko u Hrvatskoj. Radi se o nezavisno testu, koji je Župan zatražio da se provede, dok je Ministarstvo zaštite okoliša odnosno Ministarstvo poljoprivrede dalo uzorak na ispitivanje u Češku. Svi parametri nalažu da bi bilo bolje ne voziti mulj, ali Pravilnik nalaže da se isti može koristiti, samo ako nema teških metala i to u količinama 1.600,00 kg po hektru. Napominje da je Općina Orehovica još 2009. godine donijela Odluku o agrotehničkim mjerama, te poziva sve vijećnike da se upoznaju sa sadržajem iste. U Odluci piše da svatko tko ima peradarnike ili slične građevine, ne smije deponirati gnoj na isto mjesto. Ta ista obavijest pisala je prije dvije godine u Revoskim novinama, jer je Općine Orehovica 3. zona vodocrpilišta. Nakon dobivenih rezultata analize mulja, najavio je da će sazvati tiskovnu konferenciju na kojoj će biti pozvane sve novine i televizije, pa neka se piše o uočenome. Rekao je kako je pred svim inspektorima i kriminalističkoj policiji pitao gospodina Antolića da zašto nisu pozvali policiju ili nazvali Općinu prije istovarivanja mulja, s obzirom da su znali što se vozi u kamionima. Smatra da su trebali to spriječiti.

Miroslav Bezek rekao je kako nije mislio na ljude koji rade na javnim radovima, nego na one koji rade na radu za opće dobro. Postavio je pitanje koliko tona smeća je prikupljeno?

Marko Balog odgovara da se prikupljeno smeće deponira u kontejnere na grobljima te da ga dalje zbrinjava Čakom.

 Miroslav Bezek postavio je drugo pitanje vezano za sigurnosna ogledala, o kojima se raspravljalo na prošloj sjednici vijeća. Pitao je načelnika je li išto poduzeo po tome?

 Načelnik Franjo Bukal odgovara da ništa nije poduzeo, ali je razgovarao s gospođom Cividi, te je ona predložila da sesvaki pojedinac obrati ŽUC-u.. Kao što je i ranije napomenuo, svatko tko ima takve potrebe mora se obratiti ŽUC-u.

 Miroslav Bezek je rekao da je on kontaktirao ŽUC i da će Odbor za komunalnu djelatnost, prostorno uređenje i zaštitu okoliša odraditi taj dio posla.

 U aktualnom satu pitanja više nije bilo, te je isti završen u 18.15.

Predsjedavajući je prisutnima predložio dnevni red koji su vijećnici primili uz poziv za sjednicu.

***D N E V N I R E D***

1. Prihvaćanje zapisnika s 4. sjednice Općinskog vijeća Općine Orehovica,
2. Donošenje Odluke o I. izmjenama i dopunama proračuna za 2017 godinu,
3. Donošenje Odluke o I. izmjenama i dopunama Programa održavanja objekata komunalne infrastrukture za 2017. godinu,
4. Donošenje Odluke o I. izmjenama i dopunama Programa gradnje objekata komunalne infrastrukture za 2017. godinu,
5. Donošenje Odluke o I. izmjenama i dopunama Programa financiranja javnih potreba u kulturi i športu za 2017. godinu,
6. Donošenje Odluke o I. izmjenama i dopunama Odluke o sredstvima za ostvarivanje novčanih pomoći i socijalnih usluga građana i kućanstava u 2017. godini,
7. Donošenje Odluke o izmjenama i dopunama Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2017. godinu,
8. Donošenje Provedbenog plana unapređenja zaštite od požara na području Općine Orehovica za 2018. godinu,
9. Donošenje i usvajanje

a) Analiza stanja sustava civilne zaštite Općine Orehovica za 2017. godinu,

b) Godišnjeg plana razvoja sustava civilne zaštite Općine Orehovica za 2018. godinu,

1. Informacije

a) stanje sigurnosti za studeni 2017. godine

1. Razno.

Predsjedavajući je pitao prisutne imaju li kakvu dopunu dnevnog reda.

 Vijećnik Miroslav Bezek rekao je da ima dopunu dnevnog reda, da bi kao novu točku dnevnog reda uvrstio Izvješće o radu Odbora za komunalnu djelatnost, prostorno uređenje i zaštitu okoliša Općine Orehovica do 21.12.2017. godine. Po Poslovniku o radu Općinskog vijeća, u članku 30. piše da svaki odbor daje najmanje jednom godišnje izvješće o svom radu Vijeću. Odbor za komunalnu djelatnost, prostorno uređenje i zaštitu okoliša održao je dvije sjednice, te bi htio da se Vijeću prezentira utvrđeno.

Općinski načelnik mu odgovara da je upoznati s tim da su imali dvije sjednice Odbora i da je već prezentirao što je Odbor radio. U Poslovniku piše jednom godišnje, ali danas je 21.12. i nije još kraj godine. Smatra da na sjednici na kojoj se raspravlja o rebalansu proračuna, a ujedno je i svečana sjednica, da se ne treba raspravljati o izvješćima.

Miroslav Bezek rekao je da se izvješća mogu podnijeti koliko god se želi i on kao predsjednik Odbora ga sada podnosi.

Općinski načelnik odgovara da je 15.12. napravljen poziv za ovu sjednicu uz koju su poslani i materijali, pitao je zašto se nije ranije obratio predsjedniku Općinskog vijeća pa da se i ta točka regularno uvrsti u dnevni red. Smatra da se ne mogu raditi dopune dnevnog reda na svakoj sjednici, eventualno kad se radi o dopunama koje su vezane uz zakon i zakonsku regulativu.

Branko Sušec smatra da ova dopuna nema smisla. Podržava podnošenje izvješća, pogotovo od Odbora koji je aktivnan u svom radu, ali godina dana još nije prošla za podnošenje izvješća.

Miroslav Bezek rekao je da Odbor izvješće podnosi Općinskom vijeću, a ne načelniku.

Predsjednik Općinskog vijeća rekao je da će ovaj put dati prijedlog dopune dnevnog reda na glasovanje, ali za ubuduće poziva sve vijećnike da mu se ranije jave s prijedlozima.

 Predsjedavajući je predložio dopunu dnevnog reda:

1) dodaje se točka 10. koja glasi: „Izvješće o radu Odbora za komunalnu djelatnost, prostorno uređenje i zaštitu okoliša Općine Orehovica do 21.12.2017. godine“

2) Točke 10. i 11. postaju točke 11. i 12.

 Predsjedavajući je dopunu dnevnog reda dao na glasovanje.

 Za dopunjeni dnevni red glasovalo je 6 vijećnika, 6 je protiv i nitko nije suzdržan, stoga dopuna dnevnog reda nije prihvaćena.

 **Ad.1. Prihvaćanje zapisnika s 4. sjednice Općinskog vijeća Općine Orehovica**

 Predsjedavajući je prisutne pozvao na raspravu glede zapisnika s 4. sjednice Općinskog vijeća održane 28.11.2017. godine.

 Zapisnik s 4. sjednice Općinskog vijeća prihvaćen je jednoglasno.

 **Ad.2. Donošenje Odluke o I. izmjenama i dopunama proračuna za 2017. godinu**

 Prijedlog odluke podnio je općinski načelnik Franjo Bukal.

 Budući da su od donošenja Proračuna Općine Orehovica za 2017. godinu nastale promjene koje nisu bile poznate u vrijeme njegova donošenja, a koje se odražavaju na prihodnu i rashodnu stranu proračuna, potrebno je rebalansom ponovno uravnotežiti proračun. Prvim izmjenama i dopunama Proračuna Općine Orehovica predlaže se proračun u iznosu od 6.524.252,00 kuna (ukupni rashodi i izdaci proračuna) što predstavlja smanjenje za 7.051.624 kuna odnosno za 51.9% u odnosu na početni proračun. Ovim dokumentom se mijenja samo Proračun za 2017. godinu, projekcije proračuna za 2018. i 2019. godinu se ne mijenjaju.

Općinski načelnik Franjo Bukal rekao je kako je prilikom donošenja proračuna za 2017. godinu rekao da se taj proračun sastoji od skupa želja, ali te želje nisu bile kao prije, već se radilo o željama da aplicirane investicije u predviđenom iznosu uđu u sam proračun. Načelnik je zadovoljan s realiziranim proračunom, pogotovo ako se izbaci onaj dio koji Općina nije participirala, jer Ministarstvo poljoprivredne nije donijelo Odluke za mjeru 7.2.2 i dio koji se tiče sukcesije s Općinom Mala Subotica. Po odluci suda koji je presudio o sukcesije na gotovo 600.000,00 kuna, te se po njihovoj žalbi nije dobio nikakav odgovor. Ovaj proračun najviši je od svih u ovih 20 godina. Izvorni proračun kreće se od 1.600.000,00 do 1.800.000,00 kuna. Jedinstveni upravni odjel i vlast koja je djelovala u 5 mjesecu napravili su veliki iskorak tražeći sredstava od resornih ministarstava. Ovaj proračun je proračun gdje se vide brojke i slova, a ima i vanproračunskih sredstava koja su ove godine iznosila oko 9 milijuna kuna. Općina je aktivna bila u građenju infrastrukture, u financiranju škole, bilježnica i udžbenika za đake. Sredstva su se izdvojila i za socijalu, u velikom dijelu sami, a u jednim dijelom i u suradnji sa Crvenim križem. Tako je podijeljeno 1.200 paketa za socijalno ugrožene građane.

Miroslav Bezek rekao je da je upoznat s tim da Zakon o proračunu propisuje da predstavničko tijelo donosi proračun na razini podskupine ekonomske klasifikacije za proračun za iduću godinu, a to se odnosi i na izmjene i dopune proračuna, što znači na 3. razini. Međutim, to ne znači da članovi Općinskog vijeća i građani ne bi trebali znati na što se odnosi. Tako je stavka konto 381383- rashodovne stvari utvrđena u iznosu od 177.080,00 kuna, a ne vidi se na što se odnosi. Moli da se ubuduće svim vijećnicima prije donošenja izmjena i dopuna proračuna preda račun prihoda i rashoda na razini osnovnog računa odnosno 5 znamenki konta, da se bolje vijećnici upoznaju s rashodima.

Načelnik odgovara kako je dobro započeo, ali je jako loše završio. Zakon propisuje da se proračun i rebalans proračuna daju na 3. razini, a za sve ostalo, u vremenu od 07.00 do 15.00 otvoren je Općinski ured, svakim radnim danom, svatko može doći i pitati i tražiti dodatna pojašnjenja.

Branko Sušec rekao je da ne želi komentirati svaku stavku proračuna, već da proračun treba generalno sagledati. Kraj je godine i smatra da neće biti nikakve dodatne intervencije Ako će se raditi detaljniji proračun, bit će više materijala, koji većina neće imati vremena pregledati ili neće razumjeti, zato postoje stručne službe koje mogu dati sve potrebne informacije. Prvi proračun Općine Orehovica iznosio je 600.000,00 kuna, teškim radom se došlo na razinu da se na 1 kunu izvornog proračuna namakne još jedna kuna sa strane. Danas je taj omjer 1 prema 4. Kandidiraju se projekti za koje se očekuje da će se dobiti veća sredstava. Ulaže se veliki napor da se ta sredstva namaknu te smatra da je rezultat izvrstan. Ako se pogleda zadnji pregled fiskalnog kapaciteta, Općina Orehovica je posljednja u Međimurskoj županiji, nema ni jedne tvornice, pogona, a po proračunu je negdje u prosjeku. Gospodarska zona Podbrest je najbliže završetku i kad bi se napravio pogon od 100 do 150 zaposlenih, proračun bi drugačije izgledao.

Franjo Bukal rekao je da bi svi bili zadovoljni da prođe mjera 7.2.2.. Preko drugog Ministarstva tražilo se da se ispuni ono što je u javnosti obećano, da se riješi povrat zemljišta za Gospodarsku zonu Podbrest, jer su projekti već spremni. Ista situacija je i sa Križopotjem, ne mogu se dobiti još 2 hektara zemljišta, koja su poveznica. Kompletna projektna dokumentacija je spremna samo treba povrat zemljišta da bi se dobila građevinska dozvola.

 Daljnje rasprave nije bilo.

 Predsjedavajući je dao prijedlog Odlukeo I. izmjenama i dopunama proračuna za 2017. godinu na glasovanje.

Odluka o I. izmjenama i dopunama proračuna za 2017. godinu prihvaćena je jednoglasno.

**Ad.3. Donošenje Odluke o I. izmjenama i dopunama Programa održavanja objekata**

 **komunalne infrastrukture za 2017. godinu**

Prijedlog odluke podnosi općinski načelnik Franjo Bukal.

 Sukladno izmjenama i dopunama Proračuna za 2017. godinu, došlo je do izmjena i dopuna u Programu održavanja objekata komunalne infrastrukture za 2017. godinu:

 Održavanje komunalne infrastrukture na području Općine Orehovica u 2017 godini obuhvaća:

1. **Održavanje nerazvrstanih cesta**

Ukupna vrijednost investicije iznosi **18.014,00 kn**, a ukupna sredstva se osiguravaju iz prihoda komunalne naknade.

Održavanje nerazvrstanih cesta planira se u obimu od 200,16 t mješavine agregata po cijeni od 68,75 kn/t sa razgrtanjem, te 4,02 t zbrinjavanja građevinskog otpada po 125,00 kn/t i usluge niveliranja od **3.750,00 kn**

1. **Održavanje groblja – Orehovica i Podbrest**

Za ove radove sredstva se osiguravaju iz grobne naknade, i ostalih prihoda od groblja za:

1. Odvoz komunalnog otpada sa groblja Orehovica i Podbrest **30.000,00 kn**,

Odvoz otpada klasičnim kontejneron za II zonu iznosi 355,93 kn (groblje Orehovica), a za III zonu (Groblje Podbrest) 405,00 kuna, zbrinjavanje komunalnog i mješanog otpada na odlagalištu Totovec po toni iznos i 403,75 kn. naknada JLS na čijem se području nalazi građ. namijenjena za zbrinj. otpada – Odlagalište Totovec po toni 121,12 kn, investicije u zaštitu okoliša po toni 120,31 kn, usluga prijevoza lampaša po satu 200,00 kuna, te preuzimanje i otprema plastike (lampaši) po kilogramu 0,35 kn.

Dinamika odvoza podređena je potrebama i napunjenosti posuda za otpad.

1. **Održavanje javnih površina, čišćenje snijega, održavanje deponije smeća i javne rasvjete**

Za ove radove sredstva se osiguravaju iz komunalne naknade, i ostalih prihoda iz proračuna Općine Orehovica kako slijedi:

|  |  |  |
| --- | --- | --- |
| **Opis poslova** | **Iznos** | **Izvor financiranja** |
| 1. čišćenje snijega | 50.000,00 | Komunalna naknada |
| 2. košnja trave na bivšim deponijima smeća | 14.800,00 | Ostali prihodi iz općinskoga proračuna |
| 3. održavanje javne rasvjete |  7.476,00 | Komunalna naknada |
| 4.održavanje postrojenja i opreme – strojevi za uređenje javnih površina | 78.000,00 | Komunalna naknada i ostali prihodi iz općinskoga proračuna |
| 5. Deratizacija | 22.650,00 | Komunalna naknada i ostali prihodi iz općinskoga proračuna |
| 5. Dezinsekcija | 13.000,00 | Komunalna naknada i ostali prihodi iz općinskoga proračuna |
| 6. hortikulturno uređenje naselja |  3.045,00 | Komunalna naknada i ostali prihodi iz općinskoga proračuna |

Usluga čišćenja snijega u zimskom periodu planirana je u iznosu od 50.000,00 kuna, a temelji se na procijenjenoj prosječnoj količini padalina u zimskom periodu i na cijenama kako slijedi:

|  |  |  |
| --- | --- | --- |
| **Red. br.** | **VRSTA VOZILA ILI STROJA(sa vozačem ili strojarom)** | **Cijena za 1 (jedan) sat efektivnog rada Kn** |
| 1. | Radno vozilo sa ralicom | 370,00 kn + PDV/ 1 h |
| 2. | Radno vozilo sa ralicom i rasipačem(sol uključena) | 400,00 kn + PDV/ 1 h |
| 3. | Radni vozilo/stroj sa utovarivačem | 320,00 kn + PDV/ 1h  |
| 4. | Radno vozilo s rasipačem (sol uključena) | 405,00 kn + PDV/ 1 h |

 Franjo Bukal rekao je kako se na području općine mijenja kompletna rasvjeta, te ako će poslužiti vrijeme, radovi bio trebali završiti do kraja godine. Do sad su bile postavljene 188 lampa, a sad će ih po cijeloj općini biti 417. Najviše će zamjena rasvjete značiti u Vulariji gdje je do sad svijetlio svaki četvrti rasvjetni stup. Garancija na lampe je 4 godine, tako da se u tom razdoblju ne očekuju troškovi održavanja rasvjete. Također je predviđena i postava ormarića na trafostanice te će Općina moći samostalno upravljati vanjskom rasvjetom.

 Miroslav Bezek ima primjedbu vezano uz stavku održavanja nerazvrstanih cesta, jer smatra da to nisu samo poljski putevi, da bi trebalo sanirati i Dravsku ulicu u Orehovici, isto kao i ulice po Vulariji.

 Franjo Bukal odgovara da će biti kada se ostvare vremenske prilike.

 Miroslav Bezek napominje da je takvo stanje već 5 godina.

 Daljnje rasprave nije bilo.

 Predsjedavajući je dao prijedlog Odluke o I. izmjenama i dopunama Programa održavanja

objekata komunalne infrastrukture za 2017. godinu na glasovanje.

Odluka o I. izmjenama i dopunama Programa održavanja objekata komunalne infrastrukture za 2017. godinu prihvaćena je jednoglasno.

 **Ad.4. Donošenje Odluke o I. izmjenama i dopunama Programa gradnje objekata komunalne**

 **infrastrukture za 2017. godinu**

 Prijedlog odluke podnosi općinski načelnik Franjo Bukal.

 Sukladno izmjenama i dopunama Proračuna za 2017. godinu, došlo je do izmjena i dopuna u Programu gradnje objekata komunalne infrastrukture za 2017. godinu:

**1.NERAZVRSTANE CESTE I JAVNE POVRŠINE**

1.1 Uređenje parkirališta kod bivše OŠ Orehovica

UKUPNO : 84.620,00 kn

Izvor financiranja uređenja parkirališta kod bivše OŠ Orehovica je Proračun Općine Orehovica – ostali nenamjenski prihodi Proračuna Općine Orehovica**.**

1.2. Oprema dječjih igrališta

UKUPNO : 21.846,00 kn

Izvor financiranja: Proračun Općine Orehovica – ostali nenamjenski prihodi Proračuna Općine Orehovica.

1.3. Nabava i postavljanje vertikalne prometne signalizacije (turistička i obavijesna)

UKUPNO : 11.725,00 kn

Izvor financiranja je Proračun Općine Orehovica.

1.4. Uređenje groblja

Uređenje groblja Orehovica 563.422,00 kn

Uređenje groblja Podbrest 213.485,00 kn

UKUPNO : 776.907,00 kn

Izvori financiranja: grobna naknada, ostali prihodi od groblja, Ministarstvo regionalnog razvoja i fondova EU

1.5. Javna rasvjeta

Energetski učinkovita javna rasvjeta na području Općine Orehovica- 590.000,00 kn

Nabava i postavljanje vanjskih ormarića za upravljanje javnom rasvj. 95.875,00 kn

UKUPNO 685.875,00 kn

Izvori financiranja: Ministarstvo regionalnog razvoja i fondova EU, proračun Općine Orehovica

|  |  |
| --- | --- |
| **2. KOMUNALNE VODNE GRAĐEVINE**2.1. Izgradnja sustava odvodnje oborinskih voda III b faza, Podfaza I Orehovica, Nikole Tesle – A.G. Matoša s lagunom | 1.664.186,00 kn |
| Izvor financiranja : proračun Općine Orehovica |  |
| 2.2. Uređenje Poduzetničke zone Podbrest – komunalno opremanje – projektna dokumentacija + radovi |  94.927,00 kn |

Izvor financiranja : Proračun Općine Orehovica

 Rasprave nije bilo.

Predsjedavajući je dao prijedlog Odluke o I. izmjenama i dopunama Programa gradnje objekata komunalne infrastrukture za 2017. godinu na glasovanje.

Odluka o I. izmjenama i dopunama Programa gradnje objekata komunalne infrastrukture za

2017.godinu prihvaćena je jednoglasno.

 **Ad.5. Donošenje Odluke o I. izmjenama i dopunama Programa financiranja javnih**

 **potreba u kulturi i športu za 2017. godinu**

 Prijedlog odluke podnosi općinski načelnik Franjo Bukal.

 Sukladno izmjenama i dopunama Proračuna za 2017. godinu, došlo je do izmjena i dopuna u Programu financiranja javnih potreba u kulturi i sportu za 2017. godinu:

|  |  |  |
| --- | --- | --- |
| **Udruga** | **Plan 2017. (kn)** | **Izmjene i dopune plana za 2017. godinu** |
| Vjerske zajednice – vitraji i klecala u Crkvi Blažene Djevice Marije Kraljice u Podbrestu | 15.000,00 | 10.000,00 |
| Objekt društvenog sadržaja u romskom naselju Orehovica | 91.563,00 | 91.563,00 |
| Financiranje projekata i programa udruga od interesa za Općinu Orehovica | 49.685,00 | 49.685,00 |
| 1. **UKUPNO**
 | **156.248,00** | **151.248,00** |

 Rasprave nije bilo.

 Predsjedavajući je dao prijedlog Odluke o I. izmjenama i dopunama Programa financiranja javnih potreba u kulturi i športu za 2017. godinu na glasovanje.

 Odluka o I. izmjenama i dopunama Programa financiranja javnih potreba u kulturi i športu za 2017. godinu prihvaćena je jednoglasno.

**Ad.6. Donošenje Odluke o I. izmjenama i dopunama Odluke o sredstvima za ostvarivanje**

 **novčanih pomoći i socijalnih usluga građana i kućanstava u 2017. godini**

 Prijedlog odluke podnosi Općinski načelnik Franjo Bukal.

 Sukladno izmjenama i dopunama Proračuna za 2017. godinu, došlo je do izmjena i dopuna u Odluci o sredstvima za ostvarivanje novčanih pomoći i socijalnih usluga građana i kućanstava u 2017. godini:

|  |  |  |
| --- | --- | --- |
| **Korisnici pomoći i usluga** | **Plan 2017.** | 1. **Izmjene i dopune plana za 2017. godinu**
 |
| Građanima i kućanstvima (dječji vrtići) | 250.000,00 | 385.600,00 |
| Tekuća donacija – drva za ogrjev | 130.000,00 | 109.150,00 |
| Predškola | 15.000,00 | 12.000,00 |
| Prehrana učenika slab. socijalnog statusa | 7.000,00 | 0,00 |
| Donacije na osnovu zamolbi i sl | 20.000,00 | 35.000,00 |
| Jednokratna pomoć socijalno ugroženim umirovljenicima | 50.000,00 | 40.600,00 |
| Sufinanciranje osobnog asistenta | 5.500,00 | 5.236,00 |
| Crveni križ | 10.000,00 | 12.500,00 |
| Donacije na temelju socijalnog statusa-pomoć za stanovanje | 25.000,00 | 16.000,00 |
| Stipendije | 40.000,00 | 26.400,00 |
| Sufinanciranje troškova nabave udžbenika i bilježnica | 5.000,00 | 6.369,00 |
| Sufinanciranje cijene prijevoza – osnovna škola | 10.000,00 | 9.103,00 |
| **UKUPNO** | **469.000,00** | **657.958,00** |

 Miroslav Bezek moli da mu se pojasni zbog čega je toliko povećanje za građane i kućanstva?

 Načelnik odgovara da Općina Orehovica za 2014., 2015. i 2016. nije podmirivala troškove sufinanciranja dječjeg vrtića za boravak djecu romske nacionalne manjine. Kad se promijenio zakon, tražilo se od države da financira boravak djece romske nacionalne manjine u vrtićima. Međutim, dug za 2014. i 2015. godinu iznosi 95.600 kuna i taj iznos trebao je biti uplaćen na račun Općine Orehovica kako bi se podmirili dugovi. Međutim, odlukom povjerenstva odlučeno je da se sredstva uplate direktno dječjem vrtiću. Država je prije plaćala 100% iznos, onda se dio prenio na lokalnu zajednicu, a Općina Orehovica nema fiskalni kapacitet.

Branko Sušec rekao je da se radi o roditeljskom udjelu gdje roditelji plaćaju 50%, a 50% država. U Nacionalnom programu Roma donesena je odluka koja je uvjet za Međimurje. Za Općine koje imaju nekoliko Roma, nije problem platiti taj roditeljski udio. Ministarstvo je dio obveze plaćanja prebacilo na Općinu, a teoretski gledano, kad bi svi Romi, svu svoju djecu vozili u vrtić, ova stavka bi bila i 1.250.000,00 kuna. To znači da više ne bi bilo nikakvih investicija.

 Franjo Bukal smatra da bi bilo korektno da 25% iznosa pomiri Općina, a da roditelji na temelju primljenih pomoći podmire preostalih 25%.

 Daljnje rasprave nije bilo.

 Predsjedavajući je dao prijedlog Odluke o I. izmjenama i dopunama Odluke o sredstvima za ostvarivanje novčanih pomoći i socijalnih usluga građana i kućanstava u 2017. godini na glasovanje.

Odluka o I. izmjenama i dopunama Odluke o sredstvima za ostvarivanje novčanih pomoći i socijalnih usluga građana i kućanstava u 2017. godini prihvaćena je jednoglasno.

**Ad.7. Donošenje Odluke o izmjenama i dopunama Programa korištenja sredstava naknade**

 **za ozakonjenje nezakonito izgrađenih zgrada na području Općine Orehovica za 2017.**

 **godinu**

 Prijedlog odluke podnosi Općinski načelnik Franjo Bukal.

 Sukladno izmjenama i dopunama Proračuna za 2017. godinu, došlo je do izmjena i dopuna u Programu korištenja sredstava naknade za ozakonjenje nezakonito izgrađenih zgrada na području Općine Orehovica za 2017. godinu:

 Prihodi u visini 30% prikupljenih sredstava naknade planiran je u Proračunu Općine Orehovica za 2017. godinu, u ukupnom iznosu od 13.000,00 kuna, a utrošiti će se kako slijedi:

|  |  |  |
| --- | --- | --- |
| Rbr | Opis poslova | Iznos sredstava |
| 1. | Izmjene i dopune Prostornog plana uređenja Općine Orehovica - dio | 13.000,00 |
|  | UKUPNO | 13.000,00 |

 Rasprave nije bilo.

 Predsjedavajući je dao prijedlog Odluke o izmjenama i dopunama Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2017. godinu na glasovanje.

 Odluke o izmjenama i dopunama Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2017. godinu prihvaćen je jednoglasno.

 **Ad.8. Donošenje Provedbenog plana unapređenja zaštite od požara na području Općine Orehovica za 2018. godinu,**

Prijedlog odluke podnosi općinski načelnik Franjo Bukal.

 Zakon o požaru („Narodne novine“ broj 92/10) u članku 13. propisuje da jedinice lokalne i područne (regionalne) samouprave na temelju procjene ugroženosti donose godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi zaštite od požara gradova i općina donose se na temelju godišnjeg provedbenog plana zaštite od požara županije na čijem prostoru se nalaze. Godišnji provedbeni plan unapređenja zaštite od požara županije donosi se uz sudjelovanje nadležne policijske uprave i vatrogasne zajednice županije. Također, propisano je da predstavnička tijela jedinice lokalne i područne (regionalne) samouprave najmanje jednom godišnje razmatraju izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje. Izvješće o stanju zaštite od požara županije i stanju provedbe godišnjeg provedbenog plana unapređenja zaštite od požara županije dostavlja se Nacionalnom odboru za preventivnu zaštitu i gašenje požara i središnjem tijelu državne uprave za vatrogastvo.

Rasprave nije bilo.

Predsjedavajući daje prijedlog Provedbenog plana unapređenja zaštite od požara na području općine Orehovica za 2018. godinu na glasovanje.

Provedbenog plana unapređenja zaštite od požara na području općine Orehovica za 2018. godinu usvojen je jednoglasno.

**Ad. 9. Donošenje i usvajanje**

**a) Analiza stanja sustava civilne zaštite Općine Orehovica za 2016. godinu**

Prijedlog Analize stanja sustava civilne zaštite Općine Orehovica za 2017. godinu podnosi općinski načelnik Općine Orehovica.

 Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Orehovica dužna je organizirati poslove uz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. podstavak 1., Zakona o sustavu civilne zaštite („Narodne novine“ broj 82/15) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Općina Orehovica ima izrađenu Procjenu ugroženosti stanovništva, materijalnih i kulturnih dobara i okoliša, Plan zaštite i spašavanja i Plan civilne zaštite.

Navedeni planski dokumenti ostaju na snazi do donošenja procjene rizika i od velikih nesreća i Plana djelovanja civilne zaštite u skladu s člankom 97. Zakona o sustavu civilne zaštite („Narodne novine“ 82/2015) kao i važeći propisi navedeni u članku 93. Zakona o sustavu civilne zaštite.

**STANJE SUSTAVA ZAŠTITE I SPAŠAVANJA NA PODRUČJU OPĆINE MALA SUBOTICA**

**1. PLANSKI DOKUMENTI**

**1.1. Procjena ugroženosti stanovništva, materijalnih i kulturnih dobara i okoliša od opasnosti, nastanka i posljedica katastrofa i velikih nesreća, Plan zaštite i spašavanja i Plan civilne zaštite**

Procjena ugroženosti stanovništva, materijalnih i kulturnih dobara i okoliša, Plan zaštite i spašavanja i Plan civilne zaštite izrađeni su temeljem Zakona o zaštiti i spašavanju („Narodne novine“ 174/04, 79/07, 38/09 i 127/10), Pravilnika o mobilizaciji i djelovanju operativnih snaga zaštite i spašavanja („Narodne novine“ 40/08 i 44/08.), i ostalim zakonskim i podzakonskim aktima i propisima.

Procjena ugroženosti stanovništva, materijalnih i kulturnih dobara Plan zaštite i spašavanja i Plan civilne zaštite Općine Orehovica usvojeni su na 9. sjednici održanoj 2. prosinca 2014. godine. Procjena i plan redovito su ažurirani.

Stožer civilne zaštite Općine Orehovica imenovan je odlukom općinskog načelnika Općine Orehovica, KLASA: 022-05/17-01/31, URBROJ: 2109/22-10-17-1, od 20.07.2017. godine sukladno članku 23. Zakona o sustavu civilne zaštite (”Narodne novine” broj 82/15).

Općinski načelnik donio je Poslovnik o načinu rada Stožera civilne zaštite Općine Orehovica, KLASA: 022-05/17-01/32, URBROJ: 2109/22-10-17-1 od 28.07.2017. godine.

**2. OPERATIVNE SNAGE**

Operativne snage zaštite i spašavanja Općine Orehovica su:

* Stožer zaštite i spašavanja,
* Postrojba civilne zaštite opće namjene,
* Povjerenici i zamjenici povjerenika civilne zaštite
* Dobrovoljna vatrogasna društva: DVD Orehovica, DVD Vularija, DVD Podbrest
* Pravne osobe od interesa za sustav civilne zaštite

Odlukom Općinskog vijeća , KLASA: 021-05/16-01/12, URBROJ: 2109/22-01-16-13 od 01.12.2016. godine o određene su pravne osobe od interesa za sustav civilne zaštite Općine Orehovica.

**2.1. STOŽER CIVILNE ZAŠTITE**

Stožer zaštite i spašavanja je stručno, operativno i koordinativno tijelo koje pruža stručnu pomoć i priprema akcije zaštite i spašavanja kojima rukovodi načelnik stožera, a kada se proglasi velika nesreća, rukovođenje preuzima općinski načelnik. Osniva se za upravljanje i usklađivanje aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i veće nesreće s ciljem sprečavanja, ublažavanja i otklanjanja posljedica katastrofe i veće nesreće na području Općine Orehovica.

U Stožer zaštite i spašavanja Općine Orehovica imenovan je načelnik Stožera i 5 članova.

Kontakt podaci (adrese, fiksni i mobilni telefonski brojevi) kontinuirano se ažuriraju u planskim dokumentima.

**2.2. ZAPOVJEDNIŠTVO I POSTROJBE VATROGASTVA**

**2.2.1. Dobrovoljna vatrogasna društva Općine Orehovica**

U Općini Orehovica djeluju dobrovoljno vatrogasno društvo Orehovica, DVD Vularija i DVD Podbrest udruženi u Vatrogasnu zajednicu područja Mala Subotica, Općina Orehovica i Belica, a samim time i u Vatrogasnu zajednicu Međimurske županije.

* Kadrovska popunjenost i opremljenost dobrovoljnih vatrogasnih društva

U tablici broj 3 navedena je kadrovska popunjenost i opremljenost dobrovoljnih vatrogasnih društva Orehovica, Vularija i Podbrest

 Tabela 1. Kadrovska popunjenost i opremljenost dobrovoljnih vatrogasnih društva

|  |  |  |  |
| --- | --- | --- | --- |
| **Redni broj** | **Dobrovoljno vatrogasno društvo-Sjedište** | **Broj vatrogasaca** | **OSNOVNA OPREMA ZA DJELOVANJE U SLUČAJU VELIKIH NESREĆA I KATASTROFA** |
| 1. | Orehovica | 20 članova | - Malo navalno vozilo Mercedes-Benz 510 sa visokotlačnim sklopom s 400 l vode i mogućnošću gađenja pjenom, auto prikolicu, agregat za struju 3Kw, agregat za dobavu vode, pumpu muljaču, seizmograf, trodjelne ljestve rastegače, osnovna vatrogasna postrojba: vatrogasne armature, zaštitna odjela (6 komada) i cijevi. |
| 2. | Vularija | 123 članova | - kombi vozilo za prijevoz članova i opreme, vatrogasna motorna štrcaljka Ziegler, vatrogasna motorna štrcaljka Rosenbauer, motorna pumpa za prepumpavanje vode Honda. |
| 3. | Podbrest | 59 članova | Agregat za električnu struju, aparati za gašenje na bazi vode, aparat za gašenje prahom, auto dizalica, automatizirani punjač 12/24 V, hidraulička dizalica, izolacijski aparat sa stlačnim kisikom, ljestva rastegača, mehanička sirena, motorna centrifugalna pumpa za ispumpavanje vode, motorna pila, pjenilo, prijelazna spojnica, prijenosna centrifugalna vatrogasna pumpa, punjač akomulatora prijenosnih radiostanica, računala i računalna oprema, tlačne vatrogasne cijevi,, usisne vatrogasne cijevi, ostali uređaji i oprema za zaštitu organa za disanje. |

* **ZNAČAJNIJE AKTIVNOSTI PROVEDENE U 2017. GODINI:**

**DVD OREHOVICA**

* ophodnja vuzmenki
* ophodnje u žetvenoj i predžetvenoj sezoni
* raznošenje letaka o opasnostima od požara po kućanstvima
* provjera hidrantske mreže

**DVD VULARIJA**

* osposobljavanje za vatrogasna zvanja
* združena vježba VZPO
* 3 požara suhe trave i niskog raslinja
* Uklanjanje stršljanova s obiteljske kuće
* Osiguravanje paljenja vuzmenki
* Provedba preventivnih mjera i dežurstava u žetvenoj sezoni
* Školovanje 2 člana za zvanje vatrogasni časnik i vatrogasni časnik I. klase
* Tečaj za upravljanje sirenama za označavanje opasnosti- 1 član
* Javna vježba VZPO Belica-Mala Subotica- Orehovica

**DVD PODBREST**

* protupožarna preventiva )obilazak kućanstava, provjera hidrantske mreže, edukacija djece)
* obuka članova (3 vatrogasaca, 2 vatrogasaca I. klase, 5 specijalisti za korištenje izolacionih dišnih aparata)
* nabava potrebne opreme (sustav veze, kacige, zaštitne čizme, cijevi)
* intervencije (1 intervencija gašenja otvorenog prostora)

**Oprema koja nedostaje a bila bi nužna u provođenju akcija zaštite i spašavanja**

* DVD Orehovica: trodjelna razdjelnica B/B2C na ventil, hidrantski nastavak, potopna pumpa, motorna pila, zaštitna odijela;
* DVD Vularija: intervencijsko navalno vozilo sa spremnikom vode i pumpom, izolacioni aparati za zaštitu dišnih organa, suvremene vatrogasne armature, zaštitna odijela;
* DVD Podbrest: Prijelazna spojnica B/C, komplet prve pomoći, torbica s užetom, aparat za početno gašenje prahom, nosač cijevi, cijevi.

**2.3. ZAPOVJEDNIŠTVA I POSTROJBE CIVILNE ZAŠTITE**

Civilna zaštita je oblik organiziranja, pripremanja i sudjelovanja građana, pravnih osoba, državnih upravnih tijela i jedinica lokalne samouprave i uprave radi zaštite i spašavanja ljudi, dobara i okoliša od rizika i posljedica prirodnih, tehničko-tehnoloških i ekoloških nesreća.

 **2.3.1. Postrojba civilne zaštite**

 Na temelju Procjene ugroženosti stanovništva, materijalnih i kulturnih dobara i okoliša Općine Orehovica Općinsko vijeće je na 17. sjednici donijelo je Odluku o osnivanju postrojbe civilne zaštite Općine Orehovica.

Postrojba civilne zaštite općine Orehovica ima 58 pripadnika.

Za postrojbu civilne zaštite izrađeni su mobilizacijski pozivi i određeni su teklići za pozivanje postrojbe.

Za postrojbu civilne zaštite opće namjene i povjerenike civilne zaštite i njihove zamjenike nije provedeno osposobljavanje.

 **2.3.2**. **Povjerenici civilne zaštite**

Za područje Općine imenovana su 3 povjerenika civilne zaštite

Povjerenici civilne zaštite:

– sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite

– daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite

– sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite

– organiziraju zaštitu i spašavanje pripadnika ranjivih skupina

– provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

 **2.3.4. Pravne osobe od interesa za sustav civilne zaštite Općine Orehovica**

 Odlukom o određivanju pravnih osoba od interesa za sustav civilne zaštite Općine Orehovica Općinsko vijeće Općine Orehovica odredilo je pravne osobe od interesa za sustav civilne zaštite Općine Orehovica.

Pravne osobe od interesa za sustav civilne zaštite na području Općine Orehovica su:

1. OŠ Orehovica, Zrinskih 40, Orehovica,
2. Dom za psihički bolesne odrasle osobe, A. Šenoe 2, Orehovica,
3. Globo d.o.o., Kalnička 48, Podbrest,
4. B&F d.o.o., Kalnička 32, Podbrest,
5. Moto oprema AMD d.o.o., Marka Kovača 36, Podbrest,
6. Difuzor j.d.o.o., Dovrčice 17, Vularija.
7. Dobrovoljno vatrogasno društvo Orehovica,
8. Dobrovoljno vatrogasno društvo Podbrest,
9. Dobrovoljno vatrogasno društvo Vularija,
10. Nogometni klub Croatia Orehovica,
11. Nogometni klub Budućnost Podbrest,
12. streljačka sekcija Lovačkog društva Prepelica Mala Subotica,
13. KUD „Fijolica“ Orehovica,
14. Udruga žena „Brest“ Podbrest,
15. Udruga žena „Karanfil“ Vularija.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

Za pravne osobe koje će poradi nekog interesa zaštite i spašavanja stanovništva, materijalnih i kulturnih dobara i okoliša Općine Orehovica dobiti zadaću izrađeni su i dostavljeni Izvodi iz Plana zaštite i spašavanja i Plana civilne zaštite kako bi isti bili upoznati sa zadaćama koje proizlaze iz navedenih planskih dokumenata.

Podaci o pravnim osobama i materijalno-tehničkim sredstvima kontinuirano su ažurirani u planskim dokumentima.

**3. Operativne snage koje djeluju na području Općine OREHOVICA, a nisu u nadležnosti Općine te postupaju prema vlastitim operativnim planovima**

Pravne osobe koje se zaštitom i spašavanjem bave kao svojom redovnom djelatnošću djeluju sukladno svojim operativnim planovima i Planu zaštite i spašavanja za područje Općine Orehovica. Pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja, te uklanjanja posljedica katastrofa i velikih nesreća. To su:

* Zavod za hitnu medicinu Međimurske županije,
* Zavod za javno zdravstvo Međimurske županije,
* Dom zdravlja Međimurske županije,
* Veterinarska stanica Čakovec
* Hrvatske vode VGO za Muru i Gornju Dravu,VGI Čakovec
* MUP, Policijska postaja Čakovec,
* DUZS, Područni ured za zaštitu i spašavanje Čakovec
* Bioinstitut d.o.o Čakovec,
* Centar za socijalnu skrb Čakovec, J. Gotovca 9., Čakovec,
* Gradsko društvo Crvenog križa Čakovec, Kralja Tomislava 29, Čakovec,
* Hrvatska gorska služba spašavanja – Stanica Čakovec,
* HEP Operator distribucijskog sustava d.o.o., Žrtava fašizma 1, Čakovec,
* Međimurske vode d.o.o., Matice hrvatske 10, Čakovec,
* Međimurje plin d.o.o., Obrtnička 4, Čakovec,
* Županijska uprava za ceste Međimurske županije, Mihovljanska 70, Čakovec,
* Hrvatske šume – Uprava šuma podružnica Koprivnica, Šumarija Čakovec, Dr.A.Starčevića 57., Čakovec,
* Poljoprivredna savjetodavna služba Čakovec, Zrinsko – Frankopanska 9/III, Čakovec,
* Savjetodavna poljoprivredna služba Međimurske županije.

Odgovorne osobe i kontakt brojevi svih navedenih subjekata navedeni su u prilozima Plana zaštite i spašavanja i Plana civilne zaštite Općine Orehovica.

**4. ZAKLJUČAK**

Zakonom o sustavu civilne zaštite („Narodne novine“ 82/2015) uređuje se sustav i djelovanje civilne zaštite kao i prava obaveze lokalne i područne (regionalne) samouprave u sustavu civilne zaštite.

Navedenim Zakonom dana je velika autonomnost jedinicama lokalne, područne (regionalne) samouprave u izvršavanju poslova i zadaća iz područja sustava civilne zaštite iz kojeg proizlaze i sve veće obveze.

Općina Orehovica kontinuirano ulaže u organiziranje, opremanje i razvoj sustava civilne zaštite.

Rasprave nije bilo.

Predsjedavajući je dao prijedlog Analize sustava civilne zaštite Općine Orehovica za 2017. godinu na glasovanje.

Analize sustava civilne zaštite Općine Orehovica za 2017. godinu usvojena je jednoglasno.

**b) Godišnjeg plana razvoja sustava civilne zaštite Općine Orehovica za 2018. godinu**

Prijedlog Godišnjeg plana razvoja sustava civilne zaštite Općine Orehovica za 2018. godinu podnosi općinski načelnik Franjo Bukal.

U navedenom planu postavljeni su zadaci koje Općina Orehovica zajedno sa pripadnicima operativnih snaga sustava civilne zaštite mora ostvariti u 2018. godini.

Člankom 17. stavak 1. Podstavak 1., Zakona o sustavu civilne zaštite („Narodne novine“ broj 82/15) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja (čl. 1. stavak 2. Zakona o sustavu civilne zaštite).

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe. (čl. 5. stavak 2. Zakona o sustavu civilne zaštite).

Izvršno tijelo jedinice lokalne i područne (regionalne) samouprave koordinira djelovanje operativnih snaga sustava civilne zaštite osnovanih za područje te jedinice u velikim nesrećama i katastrofama uz stručnu potporu nadležnog stožera civilne zaštite.

1. **RAZVOJ CIVILNE ZAŠTITE**

Općina Orehovica kao jedinica lokalne samouprave sukladno važećim propisima kontinuirano će razvijati sustav civilne zaštite i povezati resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka, te ublažavanje posljedica velike nesreće i katastrofe.

 Na temelju Analize o stanju sustava civilne zaštite na području Općine Orehovica, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti ljudi, okoliša, materijalnih i kulturnih dobara i okoliša, sa ciljem zaštite i spašavanja ljudi, materijalnih dobara te okoliša kao ravnomjernog razvoja svih nositelja sustava civilne zaštite (vatrogasne postrojbe i zapovjedništva, stožera civilne zaštite, udruge građana od značaja za zaštitu i spašavanje) donosi se Plan razvoja sustava civilne zaštite na području Općina Orehovica za 2018. godinu (u daljnjem tekstu: Plan razvoja sustava civilne zaštite).

Propisuju se sljedeće mjere razvoja sustava civilne zaštite Općine Orehovica za 2018. godinu:

**1. PLANSKI DOKUMENTI**

**1.1. Procjena ugroženosti stanovništva, materijalnih i kulturnih dobara i okoliša od opasnosti, nastanka i posljedica katastrofa i velikih nesreća, Plan zaštite i spašavanja i Plan civilne zaštite**

Procjena ugroženosti stanovništva, materijalnih i kulturnih dobara i okoliša, Plan zaštite i spašavanja i Plan civilne zaštite izrađeni su temeljem Zakona o zaštiti i spašavanju („Narodne novine“ broj 174/04, 79/07, 38/09 i 127/10), Pravilnika o mobilizaciji i djelovanju operativnih snaga zaštite i spašavanja („Narodne novine“ broj 40/08 i 44/08), i ostalim zakonskim i pod zakonskim aktima i propisima.

Navedeni planski dokumenti ostaju na snazi do donošenja procjene rizika i od velikih nesreća i Plana djelovanja civilne zaštite u skladu s člankom 97. Zakona o sustavu civilne zaštite („Narodne novine“ 82/15) kao i važeći propisi navedeni u članku 93. Zakona o sustavu civilne zaštite. Ažuriranje dokumenata provesti će u skladu sa pozitivnim zakonskim odredbama.

**2. OPERATIVNE SNAGE**

Operativne snage zaštite i spašavanja Općine Orehovica su:

* Stožer civilne zaštite,
* postrojba civilne zaštite opće namjene,
* povjerenici i zamjenici povjerenika civilne zaštite
* dobrovoljna vatrogasna društva: DVD Orehovica, DVD Vularija i DVD Podbrest
* pravne osobe od interesa za sustav civilne zaštite Općine Orehovica.

# 2.1. STOŽER CIVILNE ZAŠTITE

Stožer civilne zaštite osniva se u svakoj jedinici lokalne i područne (regionalne) samouprave i na razini Republike Hrvatske, a aktivira se kada se proglasi stanje neposredne prijetnje, katastrofe i velike nesreće.

Za Stožer civilne zaštite Općine Orehovica potrebno je osigurati konstantno upoznavanje sa Zakonom o sustavu civilne zaštite („Narodne novine“ broj 82/15), a prije svega o:

* mjerama sustava civilne zaštite,
* ustrojavanju sustava civilne zaštite,
* djelovanju sustava civilne zaštite i načelima sustava civilne zaštite,
* sudionici u sustavu civilne zaštite,
* obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite.
* Rok izvršenja: sjednica Stožera civilne zaštite u prvoj polovici 2018. godine.
* Nositelj: Općina Orehovica,
* Izvršitelj: Stožer civilne zaštite Općine Orehovica u suradnji s Područnim uredom za zaštitu i spašavanje Čakovec.

 Kontakt podatke (adrese, fiksni i mobilni telefonski brojevi) potrebno je kontinuirano ažurirati u planskim dokumentima.

Provedbeni akti utvrđeni su člankom 17.stavak 3.podstavak 6. i članak 21.stavak 4. i 5. Zakona o sustavu civilne zaštite („Narodne novine“ broj 82/15).

**2.2. ZAPOVJEDNIŠTVO I POSTROJBE VATROGASTVA**

 Općini Orehovica djeluju dobrovoljna vatrogasna društva Orehovica, Vularija i Podbrest udruženi u Vatrogasnu zajednicu područja Mala Subotica, Općina Orehovica i Belica, a samim time i u Vatrogasnu zajednicu Međimurske županije.

Plan značajnih aktivnosti za 2018. godinu:

 U tijeku 2018. godine dobrovoljna vatrogasna društva Općine u skladu sa postojećim propisima planiraju provesti sljedeće aktivnosti:

* Osposobljavanje kadrova za vatrogasna zvanja, obuka vatrogasne mladeži i pomlatka, javne pokazne vježbe
* Izvršitelj zadatka: upravni odbori pojedinog DVD-a
* Rok: siječanj-ožujak, travanj, svibanj i rujan 2018. godine
* Provedbeni akti utvrđeni su člankom 28. stavak 2. Zakona o sustavu civilne zaštite („Narodne novine“ broj 82/15).

**2.3. POSTROJBA CIVILNE ZAŠTITE, POVJERENICI CIVILNE ZAŠTITE**

**2.3.1. Postrojba civilne zaštite**

U svrhu povećanja spremnosti i mogućnosti u provođenju akcija zaštite i spašavanja potrebno je:

1. **Kontinuirano ažurirati podatke o pripadnicima Postrojbe civilne zaštite u mobilizacijskim dokumentima u svrhu osiguranja mobilizacijske spremnosti.**
* Nositelj i izvršitelj: Općina Orehovica
* Rok izvršenja: Kontinuirano tijekom 2018. godine

**b)** Ustrojavanje postrojbe civilne zaštite: Sukladno Procjeni rizika ustrojiti novu postrojbu civilne zaštite (tijekom 2018. godine).

**2.3.2. Povjerenici civilne zaštite**

Aktivnost: Upoznavanje Povjerenika civilne zaštite s novim Zakonom o sustavu civilne zaštite

 („Narodne novine“ broj 82/2015) a prije svega o:

* Djelovanju sustava civilne zaštite i načelima sustava civilne zaštite
* Obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite
* Obavezama povjerenika civilne zaštite u izvršavanju njihovih zadaća

Nositelj: Općina Orehovica

Izvršitelj: Stožer civilne zaštite u suradnji s Područnim uredom za zaštitu i spašavanje

Rok izvršenja zadaće: druga polovica 2018. godine.

**4. Pravne osobe od interesa za sustav civilne zaštite na području Općine Orehovica su:**

* OŠ Orehovica, Zrinskih 40, Orehovica
* Osnovna škola Orehovica predviđena je za smještaj ugroženog stanovništva .
* Dom za psihički bolesne odrasle osobe, A. Šenoe 2, Orehovica,
* Globo d.o.o., Kalnička 48, Podbrest,
* B&F d.o.o., Kalnička 32, Podbrest,
* Moto oprema AMD d.o.o., Marka Kovača 36, Podbrest,
* Difuzor j.d.o.o., Dovrčice 17, Vularija.

Udruge od značaja za zaštitu i spašavanje na području Općine Orehovica su:

* Nogometni klub Croatia Orehovica,
* Nogometni klub Budućnost Podbrest,
* Streljačka sekcija Lovačkog društva Prepelica Mala Subotica,
* KUD „Fijolica“ Orehovica,
* Udruga žena „Brest“ Podbrest,
* Udruga žena „Karanfil“ Vularija.

Za pravne osobe od interesa za sustav civilne zaštite potrebno je kontinuirano ažurirati podatke o njihovim ljudskim i materijalnim potencijalima.

Općina Orehovica osigurava uvjete premještanje, sklanjanje, evakuaciju i zbrinjavanje te izvršavanja zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša.

**5. FINANCIRANJE SUSTAVA ZAŠTITE I SPAŠAVANJA**

Cilj: racionalno, funkcionalno i učinkovito djelovanje sustava civilne zaštite.

Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga.

**PRIJEDLOG POZICIJA ZA IZRADU FINANCIJSKOG PLANA ZA PROVOĐENJE AKTIVNOSTI SUSTAVA CIVILNE ZAŠTITE ZA RAZDOBLJE OD 2018. DO 2020. GODINE**

|  |  |
| --- | --- |
| Nositelj korištenja financijskih sredstava iz proračuna Općine Orehovica | Visina planiranih sredstava za slijedeće 3 godine |
| Dobrovoljna vatrogasna društva | 709.400,00 kuna |
| Gradsko društvo Crvenog križa | 70.000,00 kuna |
| Civilna zaštita |  2018. godina- 50.000,00 kuna |
|  2019. godina – 51.500,00 kuna |
|  2020. godina – 52.000,00 kuna |
| UKUPNO | 932.900,00 kuna |
|  |  |

**6. SURADNJA NA PODRUČJU CIVILNE ZAŠTITE**

Cilj: razmjenom iskustava, podataka, znanja i vještina sa odgovarajućim institucijama postići podizanje razine sigurnosti civilnog stanovništva, imovine, te eko-sustava. U okviru Općine Orehovica te i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu sa pozitivnim propisima. Nastaviti suradnju s Područnim uredom za zaštitu i spašavanje Čakovec s ciljem jačanja i usavršavanja operativnih i drugih snaga sustava civilne zaštite na području Općine Orehovica.

Rasprave nije bilo.

Predsjedavajući daje Godišnjeg plana razvoja sustava civilne zaštite Općine Orehovica za 2018. godinu na glasovanje.

Godišnjeg plana razvoja sustava civilne zaštite Općine Orehovica za 2018. godinu usvojen je jednoglasno.

**Ad. 10. Informacije**

**a) stanje sigurnosti za studeni 2017. godine**

 Policijska uprava međimurska u **studenom 2017. godine** na području Općine Orehovica zabilježila je 2 kaznena djela- jedna teška krađa i jedna prijetnja u Orehovici. Evidentirana su 2 prekršaja, jedan prekršaj iz Zakona o zaštiti od nasilja u obitelji i jedan prekršaj iz Zakona o prebivalištu u Orehovici. Stanje sigurnosti ocjenjeno dobrim.

 Franjo Bukal rekao je kako su u jednoj noći nastradala čak 3 objekta. Jedan u privatnom vlasništvu, jedan u društvenom, odnosno Sportsko vatrogasni objekt u Orehovici gdje su razbijeni ormarić od struje, brojila, osigurači, isto je napravljeno i na objektu Metssovog dučana. Počinitelji su snimljeni, a daljnji postupak provodi policijska uprava. Štete su nanesene i vandalizam sve više napreduje na području Orehovice. Općinu je to do sad koštalo 100.000,00 kuna.

**Ad.11. Razno**

 Franjo Bukal rekao je da dug građana prema Općini na ime komunalne naknade, komunalnog doprinosa i grobne naknade iznosi 472.534,85 kuna. Za sljedeću sjednicu vijeća pripremit će se lista dužnika. Upozorenja građanima da nakon blagdana Svih svetih lampione bace u smeće, smanjila je troškove odvoza za 15.000,00 kuna. Smatra da ljude treba osvijestiti. Puno je pitanja vezanih za ogradu na groblju, ljudi se voze motorima po stazi, što ne priliči groblju. Kupljeni su nosači za bicikle, ali ljudi i dalje naslanjaju bicikle na fasadu.

Na kraju je predsjednik Vijeća Marko Hunjadi poželio svima sretan i blagoslovljen Božić, te puno novaca i dobrih projekata u 2018. godini.

Franjo Bukal u ime izvršne vlasti pozdravlja sve i poziva sve da stave glave skupa za dobrobit svih mještana općine, bez obzira žive li oni u Podbrestu, Orehovici ili Vulariji. Želi svima sretan Božić i uspješnu 2018. godinu.

Na kraju su svim prisutnima, čestit Božić i sretnu 2018. godinu, zaželjeli vijećnici Miroslav Bezek i Branko Sušec

Završeno u 19.10

Zapisnik vodila

Žaklina Vađunec

 **Predsjednik Općinskog vijeća Općine Orehovica**

 Marko Hunjadi